LIETUVOS RESPUBLIKOS KULTŪROS MINISTRAS

ĮSAKYMAS

DĖL lietuvos respublikos KULTŪROS MINISTRO 2018 M. gegužės 29 D. ĮSAKYMO NR. ĮV-452 „DĖL VALSTYBEI NUOSAVYBĖS TEISE PRIKLAUSANČIŲ NEKILNOJAMŲJŲ IR KILNOJAMŲJŲ (MUZIEJINIŲ) KULTŪROS VERTYBIŲ EFEKTYVAUS NAUDOJIMO RODIKLIŲ PATVIRTINIMO

patvirtinimo“ pakeitimo

2021 m. kovo 29 d. Nr. ĮV-363

Vilnius

P a k e i č i u Lietuvos Respublikos kultūros ministro 2018 m. gegužės 29 d. įsakymo Nr. ĮV-452 „Dėl valstybei nuosavybės teise priklausančių nekilnojamųjų ir kilnojamųjų (muziejinių) kultūros vertybių efektyvaus naudojimo rodiklių patvirtinimo“ 2.2 papunktį ir jį išdėstau taip:

„2.2. nekilnojamųjų kultūros vertybių efektyvaus naudojimo rodiklį, reikalingą Valstybei nuosavybės teise priklausančio turto valdymo, naudojimo ir disponavimo juo ataskaitai parengti pagal Lietuvos Respublikos Vyriausybės 2017 m. kovo 22 d. nutarimą Nr. 207 „Dėl valstybei nuosavybės teise priklausančio turto valdymo, naudojimo ir disponavimo juo ataskaitos rengimo“, Kultūros ministerija, pradedant nuo 2022 metų, kas penkis metus iki balandžio 20 d., teikia valstybės įmonei Turto bankui pagal Kultūros paveldo departamento prie Kultūros ministerijos parengtą ir apibendrintą kultūros paveldo objektų stebėsenos ataskaitą.“

Kultūros ministras Simonas Kairys